text: SF holder landsmøde i Kolding
  14 april 2018 kl. 07.48
  SF, der denne weekend holder landsmøde i Kolding, kan glæde sig over medlemsfremgang - omend en mindre.
  Det mondæne Hotel Comwell i Kolding er i weekenden invaderet af SF-medlemmer fra hele Danmark, når partiet holder landsmøde.
  Landsmødet finder sted efter et år, hvor SF har stabiliseret sig i meningsmålingerne med omkring fem procent af stemmerne, haft et pænt kommunalvalg og en mindre medlemsfremgang. Dermed er partiet milevidt fra krisemålinger omkring spærregrænsen og den uro, der herskede omkring SF's regeringsexit i 2014.
  Pia Olsen Dyhr, der blev formand i 2014, taler lørdag formiddag for landsmødets mange deltagere.
  